
Gjennomfoering og oppfelging av faglige prioriteringer
sikre en effektiv og profesjonell administrasjon

Styrke og tydeliggjore lederrollene ved UiO.
Sikre at fremtidig rekruttering stotter opp om
faglige prioriteringer.

Effektivforvaltning

Ha en effektiv og profesjonell forvaltning og sikre etterlevelse
av lovpilagte krav.





Mål og prioriteringer 2009
I 2009 skal UiO videreføre det gode arbeidet som er gjort i hele organisasjonen for å gi den beste forskning og undervisning. UiOs årsplan beskriver de områder der UiO skal sette inn spesielle tiltak for å nå de strategiske målsettinger. Planen omhandler derfor bare et fåtall av de mange viktige aktiviteter som utføres av våre ansatte og som er kjernevirksomheten ved UiO.
UiOs overordnede mål er å styrke sin stilling som forskningsuniversitet av høy internasjonal standard. UiOs rolle som Norges fremste universitet og brobygger mot internasjonal forskning med de faglige prioriterte områdene i spissen skal tydeliggjøres for omverdenen. Den store internasjonale aktiviteten ved UiO må synliggjøres og samarbeidet med ledende institusjoner i utlandet styrkes. Det internasjonale markedet for rekruttering av flere internasjonale studenter og faglig personale må utnyttes. 
Vi har de siste årene satset betydelig på å bygge opp spissmiljøer som blant annet har resultert i at vi fikk 5 Sentre for fremragende forskning ved siste tildeling. I oktober 2008 vedtok universitetet faglige prioriteringer der alle fakulteter og museer har definert sine sterkeste fagområder. I tillegg er 6 tverrfaglige områder definert. Prioriteringskriteriene som har vært brukt, er kvalitet og komparative fortrinn, behov for kunnskap og kompetanse i samfunnet og fornyelse og samarbeidspotensial. Beslutningen har skjedd på bakgrunn av en omfattende prosess som har involvert grunnenhetene ved universitetet. Et hovedmål for 2009 er derfor å starte oppfølging og gjennomføring av faglige prioriteringer. De enkelte fakultetene og museene har ulike oppgaver, kultur, utfordringer og ressurser og oppfølgingen av faglige prioriteringer vil gjenspeile dette. Mange enheter har en økonomi som kan gi betydelige begrensinger for ambisjonsnivået om å styrke faglige prioriterte områder. 

UiOs andre hovedmålsetning er å oppnå en effektiv og profesjonell forvaltning og sikre etterlevelse av lovpålagte krav. De siste 10 årene har UiO fått underkjent regnskapet 3 ganger fordi man ikke i tilstrekkelig grad har tilpasset seg nye eksterne krav til forvaltningen. Risikovurderinger og interne kontroller har avdekket vesentlige utfordringer innenfor forvaltningen, særlig på innkjøpsområdet,  håndteringen av eksterne prosjekter og økonomistyring generelt. De siste årene har UiO lagt ned betydelige ressurser for å redusere risiko på flere av disse områdene.  Så langt har mye vært håndtert sentralt. For at denne investeringen nå skal få langvarig effekt for UiO, krever dette håndtering i hele organisasjonen med hensyn til hensiktsmessig organisering, tilpasset kompetanse og gode arbeidsrutiner. I 2009 vil derfor fokus være rettet særlig mot disse områdene.  
Grunnfinansieringen av universitetet er svekket vesentlig de siste årene.  I statsbudsjettet for 2009 har UiO fått tilbake det såkalte hvileskjæret og er tilbake på samme nivå som 2007, men realiteten for enhetene er at grunnfinansieringen ikke kan finansiere de samme aktivitetene til samme kvalitetsnivå.  Årsakene er økning i lønns- og pensjonsutgifter langt utover konsekvensjusterte rammer, nye rekrutteringsstillinger der vi ikke får dekket alle kostnadene og en voksende eksternt finansiering som krever delfinansiering fra basisbevilgningen. UiO skal i 2009 jobbe mer målrettet for å synliggjøre denne utviklingen overfor myndigheter og sentrale samfunnsaktører. I løpet av 2013 må alle enhetene justere aktiviteten slik at man går i økonomisk balanse.
Delmålene under områdene forskning, utdanning, kunnskap i bruk og organisasjon og ressurser skal bygge opp om de to hovedprioriteringene. Hovedprioriteringene skal legge føringer på hva ledelsen på alle nivå skal ha fokus på (fra universitetsstyret til instituttleder). Årsplanen skal være noe for organisasjonen å strekke seg etter, men samtidig gi enhetene strategisk rom for egne aktiviteter. I 
forlengelse av årsplan gjennomføres plandialoger hvor det fokuseres på hva enhetene særlig vil fokusere på i sine egne årsplaner for 2009 som en følge av føringene gitt i UiOs årsplan. Forventninger knyttet til de enkelte tiltakene for hver enhet konkretiseres deretter i disponeringsskrivene.  

Hovedprioriteringene og delmål for UiOs årsplan oppsummeres i figuren under.

Forskning

Hovedmål
UiO skal styrke sin stilling som forskningsuniversitet av høy internasjonal

Standard
Målindikatorer:

Navn
Resultat 2006
Resultat 2007
Måltall 2008
Måltall 2009


Publikasjonspoeng pr vitensk. årsverk
0,95

0,96

0,97
0,98
NFR-tildeling pr vitensk. årsverk
164 000
177 000
197 000
203 000
EU-tildeling pr vitensk. årsverk
12 600
16 400
20 000
21 100
Antall dr. grader pr vitensk. årsverk
0,14
0,15
0,17
0,18
Delmål 1 Løfte kvaliteten på forskning med utgangspunkt i de faglige prioriteringene
Risikoelementer:
For å gjennomføre og følge opp de faglige prioriteringene gjenstår det å få avklart flere problemstillinger som ansvarsfordeling mellom nivåene, rekrutteringspolitikk, bemannings-planlegging og bruken av virkemidler. Dette er en risiko i forhold til å løfte kvaliteten på forskningen med utgangspunkt i de faglige prioriteringene. I tillegg er det risiko rundt manglende forankring på grunn av begrenset med faglige møteplasser og arenaer for faglig diskusjon og involvering.  UiOs økonomiske handlingsrom er også en begrensning for gjennomføring av de faglige prioriteringene og utgjør med det en risiko.
Tiltak:
· Fakultetene og museene utarbeider en gjennomføringsplan for faglige prioriteringer som skal behandles i Universitetsstyret våren 2009.
 Ansvar fakulteter og tilsvarende enheter

· Målrettet kanalisere eksisterende satsningsmidler i tråd med de vedtatte prinsippene for faglige prioriteringer.
Ved allokering av ressurser skal de vedtatte prinsippene for de faglige prioriteringene, inklusive de tverrfaglige områdene, være en viktig premiss for tildeling, prioritering og skjerming av aktivitet.
Ansvar alle enheter ved UiO

Utdanning

Hovedmål
UiO skal utdanne kandidater med fagkompetanse på høyt europeisk nivå og gi

studentene et godt grunnlag for videre utvikling – både som fagpersoner og

samfunnsborgere.

Målindikatorer:

Navn
Resultat 2006
Resultat 2007
Måltall 2008
Måltall 2009
Nye studiepoeng per student
40,9

42,8

42,8
42,8
Delmål 2 Styrke kvalitet og relevans i utdanningen fra bachelor til forskernivå
Risikoelementer:

UiO har en bred program- og emneportefølje som i hovedsak ble etablert i forbindelse med kvalitetsreformen. I oppfølgingen av faglige prioriteringer og i arbeidet med å styrke kvalitet og relevans i utdanningen, er det en risiko at utdanningstilbudet er for bredt i forhold til de økonomiske rammene og at fakultetene mangler ressurser til kvalitetsfremmende tiltak. Det er også en risiko i forhold til å oppnå en styrket kvalitet og relevans at det internasjonale perspektivet i utdanningen ikke er tilstrekkelig integrert. 
Tiltak:
· Gjennomgå studieprogram- og emneportefølje i lys av samfunnets behov, økonomi, etterspørsel og UiOs konkurransefortrinn.
Fakultetene bør ha definert kriterier for videreutvikling av studieprogramporteføljen, men også ta hensyn til studienes økonomiske bæredyktighet. For enkelte fakulteter bør omfang av emner og studieprogrammer reduseres for å sikre god studiekvalitet. I den videre utvikling av studieprogramporteføljen er det vesentlig at det internasjonale aspektet sikres. For å styrke forskerutdanningen må det utarbeides en strategi og handlingsplan og oppnås et tettere samarbeid med arbeids- og næringslivet. 
Ansvar fakulteter og tilsvarende enheter,  med støtte fra STA, FA og ØPA
· Definere læringsutbytte for kandidatene ved gjennomført studieprogram og ferdigstille kvalifikasjonsrammeverket.
Arbeid med å tydeligere definere læringsutbyttet på alle studieprogram er igangsatt ved de fleste fakulteter. Dette arbeidet skal fortsatt brukes både i rekrutteringssammenheng, for å øke studentenes egen bevissthet om studiets relevans og i videreutvikling av studieprogrammene.
Ansvar fakulteter og tilsvarende enheter, med støtte fra STA og FA
Delmål 3 Rekruttere og beholde dyktige og motiverte studenter
Risikoelementer:

Frafallsproblematikken er et viktig element når man ser på risiko for ikke å lykkes med å rekruttere og beholde de beste studentene ved UiO. For å oppnå et redusert frafall, må UiO få innsikt i hvilke faktorer som fører til frafall av studenter. Med bedre innsikt vil UiO kunne iverksette de rette oppfølgingstiltakene slik at UiO vinner i konkurransen om de beste studentene både nasjonalt og internasjonalt. Det er også en risiko at potensielle studenter og arbeidsgivere har for liten innsikt i studienes relevans.

Tiltak:
· Kartlegge årsakene til frafall for å øke gjennomstrømming på bachelor- og masterprogrammene.
De 3-5 vesentligste årsakene om hva som fører til frafall må identifiseres. Konkrete tiltak mot frafall iverksettes, der det finnes relevant, for på sikt å oppnå en bedre gjennomstrømning på bachelor- og masterprogrammene og spesielt på HUMSAM-området.

Ansvar STA,  i samarbeid med fakultetene

Kunnskap i bruk

Hovedmål
UiO vil bidra aktivt til at forskningsbasert kunnskap nyttiggjøres i samfunnet

og arbeide for å gi allmennheten innsikt i vitenskapelig tenkning og oppdatert
kunnskap om forskningens resultater.

Delmål 4 Fremme kvalitet og gjennomslag i allmennrettet formidling 

Risikoelementer:

UiO har mange dyktige enkeltforskere og enkeltmiljøer som fremstår som tydelige i samfunnet, men UiO som helhet fremstår som utydelig. Dette ble synliggjort i blant annet omdømme-undersøkelsen i 2008. Dette utgjør en risiko for UiOs posisjon i samfunnet og for synliggjøring av UiOs innsats for samfunnet. UiOs samlede kontakt mot og bidrag til samfunns- og arbeidslivet for svak. 

Tiltak:
· Videreutvikle UiOs samarbeid med samfunnet og arbeidslivet i tråd med de prioriterte områdene for økt innovasjon fra UiO.
Ansvar fakulteter og tilsvarende enheter, med støtte fra IA og  FA
· Styrke forskningsformidling gjennom bruk av digitale kanaler.
Det pågående arbeidet med modernisering og videreutvikling av UiOs nettsted (web prosjektet) skal tilrettelegge for å synliggjøre forskningen ved UiO. Nettstedet er arbeidsredskap for forskerne og en viktig kanal for forskningsformidling. Web-prosjektet skal styrke dette arbeidet ytterligere og trenger involvering fra alle enheter.  Arbeidet med å gjøre UiOs vitenskapelige publisering og forskningsresultater fritt tilgjengelige og søkbare viderføres.
Ansvar IA,  i samarbeid med fakulteter og tilsvarende enheter, med støtte fra USIT 

· Øke tilgangen til og formidlingen av museenes samlinger. 

Foruten å øke tilgangen til og formidlingen av museenes samlinger, videreføres arbeidet med å nyttiggjøre museenes samlinger og kompetanse i universitetets øvrige formidlings- og kontaktvirksomhet.
Ansvar museene,  i samarbeid med fakulteter og tilsvarende enheter 

Organisasjon og ressurser
Hovedmål
Medarbeiderne:
UiO skal søke, og selv bidra til å utvikle, medarbeidere som kombinerer kompetanse, engasjement, selvstendighet og ansvarsbevissthet. Som arbeidsplass skal UiO preges av likeverd, respekt, deltakelse og medbestemmelse.

Organisasjonen: 
UiO skal være en utviklings- og handlingsdyktig organisasjon, som aktivt søker impulser fra samfunnet, nyttiggjør seg ideer og innspill fra medarbeidere og studenter, og evner å prioritere for å innfri faglige ambisjoner.
Økonomien:
UiO skal ha et økonomisk grunnlag som gjør det mulig å realisere egne faglige ambisjoner, og bruke de midler universitetet selv disponerer målrettet og effektivt.        

Infrastruktur:
UiOs infrastruktur skal holde en standard som bygger opp under det faglige ambisjonsnivået for forskning, utdanning og formidling og sikre ansatte og studenter et godt og funksjonelt arbeidsmiljø der trivsel, estetisk kvalitet og moderne HMS-krav er ivaretatt.                                                                             
Delmål 5 Styrke og tydeliggjøre lederrollene ved UiO
Risikoelementer:

Ved UiO finnes det lite felles policy som støtter lederrollene, særlig ved grunnenhetene. I tillegg er bredden i lederspennet og muligheten for å endre dette begrenset, hvilket gjør det til en stor risiko i forhold til å ha mulighet for å utøve ledelse ved UiO. 
Tiltak:
· Avklare forventninger og prestasjoner for ledere. 
UiO skal utarbeide lederprinsipper, definere lederroller og styrke lederopplæring og lederstøtte.
Ansvar OPA,  i samarbeid med FA, fakulteter og tilsvarende enheter

· Øke bevissthet og utvikle lederes kompetanse og ferdigheter relatert til arbeidsmiljø og læringsmiljø.
Økt forståelse for at arbeidsmiljøets betydning er en forutsetning for å nå ambisiøse mål. UiO skal ha flere trygge ledere som vet og kan håndtere ulike arbeids- og læringsmiljøproblemstillinger både knyttet til daglige utfordringer og til endring.  Som et ledd i å oppnå dette skal det utformes en policy og en plan for UiOs bruk av arbeidsmiljøundersøkelser. 

Ansvar OPA,  i smarbeid med  STA, fakulteter og tilsvarende enheter

Delmål 6 Sikre at fremtidig rekruttering støtter opp om faglige prioriteringer
Risikoelementer:

En risiko er at stillingsstrukturen begrenser valget i ansettelser. Det er videre risiko for at vi kan miste gode søkere fordi UiO ikke fremstår som en attraktiv arbeidsplass og at begrenset innsats i mottak og oppfølging er demotiverende for nye studenter og ansatte.
Tiltak:
· Utarbeide felles policy på sentrale områder.
Det skal utarbeides en omforent policy for valg av virkemidler for å nå bemanningsbehovet. Videre skal det utarbeides en tydelig policy for håndtering av midlertidige ansatte.  UiOs mål om likestilling må ivaretas, deriblant ved å legge bedre til rette for og motivere kvinnelige ansatte.
Ansvar OPA,  i samarbeid med  fakulteter og tilsvarende enheter
· Videreutvikle mottaksapparatet for studenter og ansatte.
Det skal arbeides for å integrere studenter og ansatte raskere både lokalt og sentralt gjennom tydelige rutiner for mottak og bruken av disse. Det ønskes en bedre oppfølging av utenlandske forskere og økt fokus på å ivareta de individuelle behovene.
Ansvar OPA,  i samarbeid med  STA, fakulteter og tilsvarende enheter
Delmål 7 Bedre UiOs rammevilkår, finansiering og omdømme
Risikoelementer:

Det er en risiko for at den voksende eksternt finansierte aktiviteten reduserer det økonomiske grunnlaget for eksisterende aktivitet, ved at det kreves delfinansiering av UiO som ikke dekkes av basisbevilgningen. Videre at politikere prioriterer andre nasjonale hensyn som regionalpolitikk fremfor toppforskning. Det er for dårlig gjennomslag for UiOs interesser hos myndighetene og næringslivet. 
Tiltak:
· Påvirke myndigheter og andre aktører i forhold til finansiering av primærvirksomheten, infrastruktur og de store utvalgte byggeprosjektene. 

Ansvar ØPA, FA og TA, i samarbeid med fakulteter og tilsvarende enheter

· Påvirke relevante aktører for å oppnå at en større andel av eksterne forskningsmidler rettes inn mot våre faglige prioriterte områder.

Ansvar enkeltforskere ved fakulteter og tilsvarende enheter

· Styrke profilering av UiOs aktivitet med særlig vekt på de faglige prioriteringene.
Profilere UiO ved at de faglige prioriteringene fremheves, presentere seg gjennom eksterne og interne informasjonskanaler og i møte med politikere, næringsliv etc. 
Ansvar IA, i samarbeid med fakulteter og tilsvarende enheter

· Starte arbeidet med å klargjøre/diskutere tiltak med sikte på en drift som går i økonomisk balanse på lengre sikt. 

Ansvar ØPA, i samarbeid med STA, FA og fakulteter og tilsvarende enheter

Delmål 8 Ha en effektiv og profesjonell forvaltning og sikre etterlevelse av lovpålagte krav
Risikoelementer:
Lovpålagte krav til håndtering av oppgaver innen økonomi utfordrer kulturen ved UiO.
Ledelsen ved UiO på alle nivåer må øke oppmerksomheten i forhold til krav på økonomiområdet og med hensyn til etterlevelse av forvaltningskrav. Organiseringen av administrative tjenester er ikke hensiktsmessig i forhold til dagens behov som gir en risiko for at forskere ikke får tilstrekkelig bistand til å håndtere oppgaver innen økonomi.

Tiltak:
· Tilpasse organiseringen av og kompetansen i det administrative støtteapparatet i lys av nye krav til ekstern finansiering, innkjøp og økonomifunksjonen generelt.
Organisering, interne rutiner og arbeidsprosesser knyttet til forskernes søknader om eksterne midler og til økonomiområdet skal sikre at lovpålagte krav tilfredstilles og at de ansatte får nødvendig støtte. Det skal vurderes om oppgaver som krever høy kompetanse bør samles og utføres av færre personer som jobber på tvers av organisatoriske nivåer. 

Ansvar fakulteter og tilsvarende enheter, med støtte fra ØPA og FA
· Intensivere arbeidet med endringer i administrasjonen som sikrer bedre støtte mot enhetene og ledelsen.

Ansvar SA, i samarbeid med  fakulteter og tilsvarende enheter
Vedlegg 5

